Чалавек істота слабая, асабліва калі гэта датычыцца яго шкодных звычак, унутраных асобасных комплексаў і фобій. Аднак, калі ў яго ёсць такія цяжкапераадольныя праблемы, як алкагалізм альбо наркаманія, — пакутуюць ён сам і ўсе, хто яго акружае: яго родныя і блізкія, наогул усё грамадства. Па-ранейшаму, даволі значная колькасць нашых грамадзян працягвае сыходзіць у нябыт ад атручвання алкагольнай прадукцыяй — за пяць месяцаў бягучага года памерла каля 600 чалавек. Найбольш пільная ўвага праваахоўнымі органамі цяпер надаецца барацьбе з распаўсюджваннем сурагатных алкагольных напояў: самагону, фальсіфікаванага алкаголю, усялякіх “замяняльнікаў”, што з’яўляюцца найбольш разбуральнымі адносна здароўя чалавека, сямейнага ладу жыцця, часта вядуць да смяротных зыходаў, поўнай ці частковай маральнай дэградацыі асобы.